CELEX: 32013D0765
Language: hu
Date: 2013-12-13 00:00:00
Title: 2013/765/EU: A Bizottság végrehajtási határozata ( 2013. december 13. ) a Det Norske Veritas elismerésének a hajófelügyeleti és hajóvizsgáló szervezetek közös szabályairól és szabványairól szóló 391/2009/EK európai parlamenti és tanácsi rendelet alapján történő módosításáról (az értesítés a C(2013) 8876. számú dokumentummal történt)  EGT-vonatkozású szöveg

17.12.2013   
            
            
               HU
            
            
               Az Európai Unió Hivatalos Lapja
            
            
               L 338/107
            
         A BIZOTTSÁG VÉGREHAJTÁSI HATÁROZATA
   (2013. december 13.)
   a Det Norske Veritas elismerésének a hajófelügyeleti és hajóvizsgáló szervezetek közös szabályairól és szabványairól szóló 391/2009/EK európai parlamenti és tanácsi rendelet alapján történő módosításáról
   (az értesítés a C(2013) 8876. számú dokumentummal történt)
   (EGT-vonatkozású szöveg)
   (2013/765/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 4. cikke (1) bekezdésére és 16. cikkére,
   mivel:
   
               (1)
            
            
               A 391/2009/EK rendelet 16. cikke (1) bekezdése alapján a Bizottság ellenőrzi, hogy az említett rendelet 2. cikke c) pontjának és 4. cikke (3) bekezdésének megfelelően megadott elismerés jogosultja a szervezeten belüli azon érintett jogalany-e, amelyre e rendelet rendelkezései alkalmazandók. Ha nem ez a helyzet, a Bizottság határozatot hoz az elismerés módosítására.
            
         
               (2)
            
            
               A Det Norske Veritas és a Germanischer Lloyd szervezetek (a továbbiakban: a Felek) a 94/57/EK tanácsi irányelv (2) értelmében kaptak elismerést 1995-ben.
            
         
               (3)
            
            
               A 391/2009/EK rendelet 15. cikke (1) bekezdése alapján a Felek az említett rendelet hatálybalépésekor megtartották meglévő elismeréseiket.
            
         
               (4)
            
            
               A Det Norske Veritas legelső elismerését DNV Classification AS jogalany néven kapta; a szervezet neve később DNV AS-re változott, amely a tevékenységet nem végző DNV Group AS keretei között működött, pénzügyi ellenőrzését pedig a Norvégiában alapított Stiftelsen Det Norske Veritas (SDNV) alapítvány látta el.
            
         
               (5)
            
            
               A Germanischer Lloyd legelső elismerését Germanischer Lloyd AG jogalany néven kapta; a szervezetet később Germanischer Lloyd SE (GL SE) néven hozták létre, amely a tevékenységet nem végző GL Group keretei között működött, pénzügyi ellenőrzését pedig a németországi székhelyű Mayfair holding látta el.
            
         
               (6)
            
            
               2013. június 10-én a Bizottság a 139/2004/EK tanácsi rendelet (3) 4. cikke szerint bejelentést kapott egy tervezett összefonódásról, amely alapján az SDNV az említett rendelet 3. cikke (1) bekezdésének b) pontja értelmében kizárólagos irányítást szerezne a GL SE felett, továbbá összevonná azt a DNV Group AS nevű leányvállalatával, melyek ezt követően a DNV GL Group AS nevet kapnák.
            
         
               (7)
            
            
               2013. július 15-én a Bizottság az összefonódás-ellenőrzési rendelet 6. cikke (1) bekezdésének b) pontja szerint határozatot fogadott el a COMP/M.6885 – SDNV/Germanischer Lloyd ügyben az összefonódás jóváhagyásáról, továbbá az összefonódást a belső piaccal történő összeegyeztethetővé nyilvánításról.
            
         
               (8)
            
            
               A norvégiai székhelyű, tevékenységet nem végző DNV GL Group AS szervezet 2013. szeptember 12-én kezdte meg működését. A Felek arról tájékoztatták a Bizottságot, hogy a közös működés megkezdéséig a DNV AS és a GL SE jogutódok nem szűnnek meg létezni, hanem önállóan működnek a DNV GL Group AS égisze alatt a vonatkozó jogutódlási szabályoknak, eljárásoknak és rendszereknek megfelelően.
            
         
               (9)
            
            
               A GL SE tulajdonjoga a DNV AS szervezetre szállt át, amely ezt követően a DNV GL AS nevet kapta. Ettől az időponttól kezdve, amely egyben a közös működés kezdetét is jelöli, a DNV GL AS, leányvállalataival együtt felelős minden, a 391/2009/EK rendelet hatálya alá tartozó osztályozási és tanúsítási tevékenységért. A DNV GL AS ezért anyavállalata minden olyan jogalanynak, amelyek az elismert szervezetet alkotják, továbbá amelyek számára az elismerést meg kell adni.
            
         
               (10)
            
            
               Ezzel szemben a GL SE többé nem anyavállalata azon szervezetnek, amelyre a 391/2009/EK rendelet rendelkezései alkalmazandók. Ezért a szervezetnek az említett rendelet 4. cikke szerinti elismerését meg kell szüntetni.
            
         
               (11)
            
            
               A Felek által a Bizottságnak benyújtott információk alapján a közös működés kezdetétől a közös termelési rendszer kialakításáig a meglévő hajókat és a folyamatban lévő projekteket külön-külön kell kezelni a DNV AS és a GL SE jogutódlási szabályai, eljárásai és rendszerei alapján. A feladatokat és a rendszereket fokozatosan kell integrálni annak érdekében, hogy biztosítható legyen a 391/2009/EK rendeletben szereplő kötelezettségeknek és kritériumoknak való folyamatos megfelelés.
            
         
               (12)
            
            
               Az e rendeletben hozott intézkedések összhangban vannak a 2099/2002/EK európai parlamenti és tanácsi rendelettel (4) létrehozott, a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A Det Norske Veritasnak adott elismerés jogosultja e határozat hatálybalépésének napjától a DNV GL AS, amely anyavállalata minden olyan jogalanynak, amelyek a 391/2009/EK rendelet alkalmazásában az elismert szervezetet alkotják.
   A GL SE tulajdonjogának a DNV GL-re történő átruházásával a Germanischer Lloyd legelső, GL SE-nek adott elismerése megszűnik.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. december 13-án.
      
         
            a Bizottság részéről
         
         Siim KALLAS
         
            alelnök
         
      
   
   
      (1)  HL L 131., 2009.5.28., 11. o.
   
      (2)  A Tanács 1994. november 22-i 94/57/EK irányelve a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól (HL L 319., 1994.12.12., 20. o.).
   
      (3)  A Tanács 2004. január 20-i 139/2004/EK rendelete a vállalkozások közötti összefonódások ellenőrzéséről (az összefonódás-ellenőrzési rendelet) (HL L 24., 2004.1.29., 1. o.).
   
      (4)  Az Európai Parlament és a Tanács 2002. november 5-i 2099/2002/EK rendelete a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról, valamint a tengeri közlekedés biztonságáról és a hajókról történő szennyezés megelőzéséről szóló rendeletek módosításáról (HL L 324., 2002.11.29., 1. o.).